BSC-LT/ACAData huggingface dataset:
[ca] Es presenta una síntesi de les investigacions històricoarqueològiques dutes a terme en el Portus Ilicitanus (Santa Pola), prestant especial atenció a les actuacions desenvolupades en els últims anys gràcies a la col·laboració entre el Museu de la Mar de Santa Pola i la Universitat d'Alacant. Cal destacar els treballs realitzats en els jaciments de la Picola, Casa Romana o la parcel·la Portus Ilicitanus, així com les campanyes de prospeccions geofísiques dutes a terme des de 2017 i que han permés aprofundir en el coneixement del port de l'antiga Ilici. A més, es presenta l'aposta realitzada per a la museïtzació dels espais arqueològics, com és el cas del museu a l'aire lliure Portus Ilicitanus. També vinculat a la socialització del coneixement, s'ha desenvolupat un conjunt de projectes de virtualització del patrimoni que permet mostrar els jaciments arqueològics del nucli portuari romà, fet que proporciona experiències interactives i dinàmiques amb diferents nivells d'immersió.

[en] A summary of the historical-archaeological research carried out in Portus Ilicitanus (Santa Pola) is presented, with special attention to the actions carried out in recent years thanks to the collaboration between the Museu de la Mar (Sea Museum) and the University of Alacant. It is worth highlighting the work carried out at the sites of La Picola, Casa Romana and the Portus Ilicitanus site, as well as the geophysical survey campaigns carried out since 2017, which have allowed us to deepen our knowledge of the port of ancient Ilici. In addition, the commitment made to the musealisation of archaeological sites, such as the Portus Ilicitanus Open Air Museum, is shown. Similarly, linked to the socialisation of knowledge, a series of virtual heritage projects have been developed to show the archaeological sites of the Roman port nucleus, providing interactive and dynamic experiences with different levels of immersion.
[ca] Ferran Torrent ha conjuminat les paraules novel·la negra, València i èxit. Hem accentuat la seua capacitat per a construir els personatges i diàlegs, la ironia i l'escepticisme de plantejament orquestral, o la capacitat de descriure la societat valenciana fàcilment identificable pels seus lectors. Tanmateix, el que volem assenyalar com un element transversal a tota la fàbrica literària de Torrent, és el caràcter heterodox amb què mamprèn la seua producció, i l'inconformisme que en dificulta l'encasellament. Si Ferran Torrent ha estat qualificat com a escriptor de novel·la negra, només les sis primeres novel·les poden rebre aquest nom, i encara així, per una voluntat d'adscripció externa o formal més que pel resultat atmosfèric de tot plegat, el qual deriva substancialment cap a la sàtira o la memòria, la subjectivitat, l'autoficció, el costumisme o la història: petjades que resseguirem per traçar els itineraris de les tipologies d'un autor que ha fet de la versatilitat emblema d'una obra rica i complexa. Proposem revisar l'obra de Torrent seguint el rastre de les floracions que determina el pes específic de cadascun dels elements abans esmentats i que, en definitiva, ens ofereix un mapa mitjanament coherent quant a la producció cronològica i grupal, amb la trilogia com el motlle més adient per a distingir-ne les parts.

[en] Ferran Torrent has united the words 'detective story', 'Valencia' and 'success'. The article stresses his ability to build characters and dialogues, the masterly use of irony and scepticism, and his capacity for describing the Valencian society in such a way as to make it easily identifiable to his readers. However, most notable as a common element in the Torrent literary factory is the unorthodox way in which he shapes his creations, with nonconformist thinking and an unconventional writing style. If Ferran Torrent has been described as a detective story writer, only the first six novels may be said to fit this genre, and even these only by an external or formal assignation rather than as a result of the atmosphere as a whole, which tends more towards satire or memoir. Subjectivity, autofiction, regionalism and history are also present and leave traces for us to follow the author's path as he makes versatility an emblem of his rich and complex work. Torrent's work is reviewed through a close analysis of the specific weight of each of the aforementioned elements, which ultimately offer us a coherent map of the chronological production and the groups, with the trilogy as the most suitable mould to structure the different parts.
[ca] Treballar a l'aula, compartir informació, ajudar majors i menuts, pot estar englobat en una mateixa eina web, com pot ser un bloc, un web personal o un web de recursos. Si, a més, volem millorar l'educació del nostre alumnat, podem recórrer a les pissarres digitals interactives (PDI). Què són? Com podem treballar-hi? No són un eina fàcil; tanmateix, us animem a fer-les servir, a investigar-hi i a aprofitar-les en la vostra tasca educativa. En aquest article expliquem la nostra experiència amb les TIC, com a professional en l'Educació Infantil, a través de dos eines: el blog El Racó de l'Infant i la PDI. Hem desenvolupat aquesta tasca en les tres aules de 5 anys de CEIP Villar Palasí (Sagunt). Dues d'aquestes aules tenen com a llengua vehicular el valencià i una, el castellà. En aquesta darrera aula s'ha treballat amb tot l'alumnat; en l'aula de valencià, en canvi, només amb l'alumnat que anava més endarrerit en l'adquisició de la lectoescriptura.

[en] Working in the classroom, sharing information and helping both adults and children can be approached by using the same digital tools, such as blogs and personal or resource websites. If, moreover, learning is to be improved, interactive whiteboards can also be used (IWB). What are these? How do we work with them? They are not an easy tool. However, teachers are strongly encouraged to try and explore their possibilities in the classroom. This paper shows our experience with ICT as a nursery teacher by means of two digital tools: a blog called El Racó de l'Infant and IWB. This research was developed in three classes of five years olds at school CEIP Villar Palasí (Sagunt), in which Valencian is the lingua franca in two of them and Spanish in the other. In the Spanish one, this research included all the students. However, in the Valencian speaking classrooms, it was only conducted with those students who experienced major problems in reading and writing.
[ca] L'any 1929, el folklorista alteà Francesc Martínez presentà l'obra Llegendari valencià al concurs "Llegendari popular català", però l'obra va quedar inèdita fins a 1995. Entre les narracions que componien el volum hi havia "La cova de la Dona", una llegenda alteana en què s'explica el rapte i alliberament d'una jove pels pirates barbarescs. Cal dir que la història venia motivada per una cova vora mar de la Marina Baixa denominada cova de la Dona. Afortunadament, l'any 1947, "La cova de la Dona" aparegué en el tercer volum de Coses de la meua terra, de Francesc Martínez. Dos aspectes principals podem observar en la llegenda: l'amalgama entre realitat històrica i mite i el distint tractament entre la descripció del protagonista masculí (objectiva) i la descripció de la protagonista femenina (sexualitzada). Aquest tractament esbiaixat resulta més clar si el contrastem amb les reelaboracions contemporànies, com la sinopsi de la llegenda realitzada per Joan Borja (2005) i la versió que escriu Pilar Llorca (2018). Ambdues versions estan creades des d'uns paràmetres més concordes amb els temps actuals, en què la cosificació de la dona desapareix. L'anàlisi i contrast de les versions ens permeten veure com els sedassos ideològics modifiquen la presentació de les narracions tradicionals.

[en] In 1929, the Altean folklorist, Francesc Martínez, submitted Llegendari Valencià to the competition "Llegendari popular Català", but it remained unpublished until 1995. One of the narratives it contained was "La cova de la Dona" ("The Woman's Cave"), the legend of the kidnapping and release of a young woman by barbarian pirates. This legend was about a cave near the sea, in the Marina Baixa region, called Cova de la Dona. Fortunately, in 1947, "La cova de la Dona" appeared in the third volume of Coses de la meua terra by Francesc Martínez. The legend has two features of note: the relationship between historical reality and myth; and the different approach to the descriptions of the male protagonist (objective) and the female protagonist (sexualised). This bias is clearer if we contrast it with contemporary rewrites such as the two synopses of the legend by Joan Borja (2005) and Pilar Llorca (2018). Both versions are more in line with current times where women are not objectified. The analysis and contrast of the versions shows that ideology can modify how traditional narratives are presented.
[ca] El català és una de les llengües romàniques més homogènies, però experimenta dificultats importants en els processos de normativització i d'estandardització. Més que amb la variació objectiva de la llengua, relacionem aquests problemes amb factors polítics i sociolingüístics: la manca d'un estat nacional que doni suport a l'idioma, la fragmentació administrativa, els processos de substitució lingüística actius en els diversos territoris, la falta de mitjans de comunicació que abastin tota la comunitat lingüística. Aquests fenòmens impliquen una sèrie de reptes per a l'educació dels alumnes, tant des del punt de vista dels coneixements, de les habilitats, com de les actituds, i no es poden obviar a l'hora de dissenyar les estratègies i la praxi de l'ensenyament. Entre les aportacions que el professorat de català pot fer per millorar la situació sociolingüística, posem el focus en els següents: contrarestar l'atrició de l'idioma, exposar els alumnes als diversos accents (tot superant tant l'enfocament dialectològic com l'esperit d'antiquari), contribuir a l'estabilitat del sistema normatiu i de l'estàndard i esdevenir models de manteniment de la llengua.

[en] Catalan is one of the most homogeneous Romance languages, but it experiences significant difficulties in the processes of standardization and standardization. More than with the objective variation of the language, we relate these problems to political and sociolinguistic factors: the lack of a national state that supports the language, administrative fragmentation, the processes of linguistic substitution active in the various territories, the lack of media covering the entire language community. These phenomena involve a series of challenges for the education of students, both in terms of knowledge, skills and attitudes, and can not be ignored when designing strategies and practice of teaching. Among the contributions that Catalan teachers can make to improve the sociolinguistic situation, we focus on the following: counteracting the attrition of the language, exposing students to the various accents (overcoming both the dialectological approach and the spirit of antiquarian), contribute to the stability of the normative system and of the standard and become models of maintenance of the language.
[ca] La visita era un procediment d'exigència de responsabilitats administratives que, en els municipis del Regne de València, incumbia desenvolupar de manera ordinària al portantveus de governador general citra Sexonam, comminat per les disposicions forals a la realització d'una cada any com a mínim. Atès el caràcter inquisitiu, punitiu i reformador que comportaven aquestes inspeccions sobre la gestió de l'administració municipal i els seus responsables, durant la segona meitat del segle XVII -en què sembla escaure's una reactivació d'aquesta pràctica i un agreujament dels problemes que patien les hisendes locals- es detecta un fort moviment opositor al seu desplegament entre un bon nombre d'entitats municipals. Aquest treball analitza Ies fórmules utilitzades per les corporacions locals per a impedir la realització d'aquestes visites o desactivar-Ies una vegada iniciades i els arguments esgrimits per a aconseguir aquests objectius, així com Ies respostes que van obtenir per part dels titulars de l'ofici de la Governació i de l'administració règia en general.

[en] The visita was an administrative procedure whereby the municipalities of the Kingdom of Valencia were asked to render accounts. It was normally the affair of the portantveus de governador general, to be held by law at least once a year. Given the inquisitive, punitive and reforming nature of these inspections, a movement of reaction against them can be detected in a number of municipalities in the second half of the seventeenth century, when the practice appears to have been reactivated in a context of increased financial difficulties for the local institutions. This paper analyses the various methods used by local government to prevent these visits or neutralise them once they were in place and the arguments employed to achieve such objectives, as well as the responses obtained by the Governor and his Royal Administration.
[ca] Aquest article té per objectiu establir un patró d'anàlisi estandarditzat capaç d'avaluar pàgines web d'editorials. Constatada l'absència d'un model d'anàlisi específic per a webs editorials, s'ha procedit a una revisió profusa de la bibliografia a partir d'una selecció d'estudis que avaluen la qualitat dels webs relacionats amb la lectura, concretament, els del món de la biblioteca, l'educació i, també, els museus. Amb la revisió d'aquests treballs es pretén obtenir instruments avaluadors i, amb això, generar-ne una metodologia d'anàlisi eficaç. El producte final respon a la fixació d'una sèrie de paràmetres comuns, tot i que els treballs consultats parteixen de procediments metodològics ben dispars. La futura implementació d'aquesta encara embrionària proposta de rúbrica en webs editorials reals en certificarà o no la validesa d'un model fonamentat atenent els diferents enfocaments. No debades, l'objectiu final de la investigació en què s'inclou el present article és generar indicadors per tal d'avaluar l'efectivitat comunicativa d'un web editorial.

[en] This paper aims to establish a standardized pattern of analysis to evaluate publishing houses' websites. Given the lack of an analytical model specific for publishers' websites, the authors of this study have profusely reviewed the literature and have selected some studies that evaluate the quality of websites related to reading, specifically, the world of libraries, education and museums, in order to obtain appropriate criteria and, thereby, generate an effective analysis methodology. The final product establishes a number of common parameters, although the studies consulted depart from different methodological procedures. The future implementation of this still embryonic proposal in real publishers' websites will prove the validity of this model, which has taken into account different approaches to the analysis of websites. The ultimate goal of this research is to create indicators to check the communicative effectiveness of publishing houses' websites.
[ca] Els P.N. de Font Roja i Serra de Mariola alberguen una gran diversitat d´aus. Volem conèixer com aquesta diversitat respon a factors locals (ús del sòl, varietat d'hàbitats i recursos) i de paisatge (diversitat, mida de l'hàbitat). Detectem 39 espècies d'aus, la riquesa de les quals és relaciona de manera positiva amb la riquesa de plantes. La resta de factors determina la presencia d'espècies individuals, però no la riquesa general.

[en] Font Roja and Serra de Mariola natural park are home for a great diversity of birds. We studied how such diversity responds to different local (land use, variety of habitats and resources) and landscape (diversity and size). We detected 39 species of birds, the richness of which was positively related to plants richness. The rest of factors affected the presence of individual species but had no effect on their overall richness.
[ca] Presentem un avanç dels treballs arqueològics realitzats a l'àrea fortificada d'accés a l'oppidum ibèric del Puig d'Alcoi (Alacant), en el qual s'ha excavat una torrassa de forma quadrangular, que es data en època plena ibèrica, que s'adossa a edificacions defensives d'un període anterior. S'hi analitzen les formes constructives i s'hi planteja l'estratègia defensiva que es dedueix del disseny de l'edificació. Finalment, es proposen algunes possibilitats i modes de valoració d'aquest destacat element patrimonial.

[en] The purpose of this paper is to present the archaeological works carried out in the fortified area which gives access to the Iberian oppidum of El Puig of Alcoi (Alicante, Spain). In this site we have excavated a large four-cornered tower belonging to the Classical Iberian period, which is attached to the defensive constructions dating from a previous period. We analyze the building forms and we also pose the defensive strategy inferred from the construction design. Lastly we put forward several possibilities and different ways in order to revaluate this outstanding element of our heritage.
[ca] L'article se centra en la memòria dels llocs, en el seu protagonisme en els records dels entrevistats i el seu caràcter essencial en la construcció de la memòria col·lectiva. Per a això recorre a dos llocs emblemàtics de la memòria del segle XX –Auschwitz i Nuremberg–, com a exemples de la instrumentalització dels relats i de la visió polièdrica del record dels protagonistes. Finalment, adverteix que el testimoniatge popular de la Transició democràtica pot patir la mateixa deterioració patida en el cas de la guerra civil i planteja un cas del paper destacat dels llocs en la memòria d'aquell període històric.

[en] The article focuses on the memory of places, their protagonism in the memories of the interviewees and their essential character in the construction of the collective memory. To this end, it uses two emblematic places of 20th century memory –Auschwitz and Nuremberg– as examples of the instrumentalisation of the stories and the polyhedral vision of the memory of the protagonists. Finally, he warns that the popular testimony of the democratic transition may suffer the same deterioration as that suffered in the case of the civil war and makes a case for the prominent role of places in the memory of that historical period.
[ca] L'article analitza el concepte de transmedia storytelling en la seva dimensió publicitària. En certa manera, les narratives transmediáticas, això és, la disseminació de les trames ficcionals al llarg de suports i plataformes diversos però sinèrgics (lletra impresa, cinema, televisió), van ser emprades en primer lloc en el missatge publicitari, obligat a transmigrar per la seva manca d'un suport exclusiu i a canvi per la vocació de colonitzar-los a tots. Avui dia és el producte cultural ficcional el que retorna a la publicitat el préstec: els universos ficcionals són els marcs més propiciatoris per al consum, no solament de la cultura industrial en si, en qualsevol dels seus suports, sinó de tot un rosari de marques englobades entorn de la narrativa ficcional. Analitzarem detalladament aquest fenomen en una telesèrie nord-americana molt recent, True Blood (HBO, 2008), encara en emissió, i en tot l'univers ficcional que orbita al seu voltant. La diferència entre els productes culturals en si i les peces publicitàries encarregades de promocionar-los, com ja va veure premonitòriament Adorno, es dissol en un continu crosspromotional, que tendeix a emmascarar també els límits entre les estratègies corporatives i les intervencions del fan.

[en] This article discusses the concept of transmedia storytelling in its advertising dimension. In a way, transmedia narratives, that is, the fictional plots spreading across multiple but synergistic delivery channels (print, film, television) were first used in advertising, forced itself to transmigrate due to its lack of a single and exclusive medium and in exchange to the will of colonizing all of them. Today it is the fictional cultural product that returns its debt to advertising: fictional universes are frameworks conducive for consumption, not only of the industrial culture itself, in any media, but of a whole string of brands clustered around the fictional narrative. We analyze in detail this phenomenon in a very recent American television series, True Blood (HBO, 2008), still on the air, and across the fictional universe that surrounds it. The difference between cultural products and the adverts promoting them, as Adorno already foresaw, is dissolved in an ongoing cross-promotion, which also tends to mask the boundaries between corporate strategies and fandom tactical activity.
[ca] El present article aborda des d'una perspectiva valenciana la viabilitat de la cooperació entre municipis mitjançant l'anàlisi de dos sistemes d'associacionisme intermunicipal: el valencià i el francés. Per conéixer quins són els elements que porten a l'articulació de les associacions de municipis es fa un repàs sobre els punts centrals del debat sobre l'escala òptima per a la prestació de serveis públics i es recullen les principals tendències en el context europeu, tant en els diferents estats com en els instruments de la Unió Europea. Partint d'això, s'analitzen el sistema valencià de mancomunitats i l'estructura de communautés franceses des del punt de vista de la millora del rendiment del sistema territorial.

[en] This article discusses from a Valencian perspective the feasibility of cooperation between municipalities by analyzing two systems of intermunicipal associationism: the Valencian and French. To find out what elements lead to joint associations of municipalities we review the central points of the debate on the optimal scale for the provision of public services and collect the main trends in the European context, both in the different States and in the instruments of the European Union. On this basis, we analyze the Valencian municipal associations and the structure of French communautés, provided from the perspective of improving the performance of the territorial system.
[ca] Aquestes fotografies en color del nord d'Itàlia es van fer el maig del 1976 amb una cambra réflex Asahi Pentax Spotmatic II amb objectiu de 50 mm, tot fent servir diapositives Orwo. El Museu de la Universitat d'Alacant en conserva una col·lecció completa; 116 còpies fotogràfiques de 32 x 21,3 cm amb tintes Ultrachrome sobre paper Ilford Gold Fibre Silk de 310 gr/m2 realitzades al "Estudio Paco Mora" de València els anys 2019 i 2020, amb digitalització prèvia a partir de les diapositives originals mitjançant un escàner Haselblad Flextight X 1 a una resolució de 3.200 punts per polzada.

[en] These photographs of Italy, were all taken in full colour in May 1976. The equipment used was an Asahi Pentax Spotmatic II reflex camera with a 50 mm lens, and the films used were Orwo. The Alicante University Museum keeps a full collection: 116 photographic copies of 32 x 21,3 cm in Ultrachrome ink on Ilford Gold Fibre Silk paper of 310 gr/m2 made at "Estudio Paco Mora" in Valencia in 2019, by means of digitalization of the original slides using a Haselblad Flextight X 1 scanner at a resolution of 3,200 points per inch.